Deés Enikő - artportal.hu
Budapest, 1943-05-17
1962-67: Magyar Iparművészeti Főiskola, mesterei: Balogh Rozália, Gerzson Pál. Többszörös Budapesti Nemzetközi Vásár nívódíjas, az 1988-as 10. Fal- és Tértextil Biennálé díjazottja, 1981-ben Munkácsy-díjat kap. 1968-tól 1989-ig folyamatosan publikál, önálló rovatot vezet az Ez a Divatban, a Nők Lapjában, a Népszabadságban és a Magyar Nemzetben. Budakeszin él. 1967-72 között a Magyar Divatintézet munkatársa, majd rövid szünet után a Budapest Divatszalon gazdasági és művészeti vezetője. Elsősorban egyedi, kisszériás darabokat tervez. 1980-tól a Május 1. (Elegant) Ruhagyár tervezője és művészeti vezetője, párdarabos konfekcióruhák és nagy mennyiségek előállításával egyaránt foglalkozik. Ruháira a funkció, a harmónia és a letisztult egyszerűség jellemző. 1989-től az újonnan épült DMC textilgyár (Maya Fashion Print) magyarországi művészeti vezetője. Nyomottmintás textileket tervez, a magas minőség mellett elsődleges szempontja a gyárthatóság és az eladhatóság. Fontosnak tartja a magyar design küldöldi elismerését és elfogadását.
ACSAY J.: "Azt mondják, szabad kezet adnak, én váltsam meg a világot". Bemutatjuk ~ divattervezőt, Ipari Forma, 1987/3.